ai4bharat/Pralekha huggingface dataset:
কৃষিমন্ত্রক
কেন্দ্রীয় কৃষি মন্ত্রী রাজ্যগুলির কৃষি মন্ত্রীদের সঙ্গে কৃষকদের কল্যাণে গৃহীত বিভিন্ন সুবিধার বিষয়গুলি পর্যালোচনা করলেন
নয়াদিল্লি, ০৯ এপ্রিল, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর গত সন্ধ্যায় ভিডিও কনফারেন্সের মাধ্যমে রাজ্যগুলির কৃষি মন্ত্রীদের সঙ্গে কৃষক কল্যাণে গৃহীত বিভিন্ন পদক্ষেপ পর্যালোচনা করেন। এই বৈঠকে কৃষি কাজ ও মাঠ থেকে ফসল তোলা, কৃষিজ পণ্য বিপণন, বাজার পরিচালনা, ন্যূনতম সহায়ক মূল্যে কৃষি পণ্য সংগ্রহ, বীজ ও সারের যোগান প্রভৃতি বিষয় নিয়ে আলোচনা হয়।
শ্রী তোমর কোভিড-১৯ মহামারীর প্রেক্ষিতে বিভিন্ন বাধা-বিপত্তি সত্ত্বেও কৃষি কাজ অব্যাহত রাখতে রাজ্যগুলি যে পদক্ষেপ নিয়েছে, তার প্রশংসা করেন। লকডাউন চলাকালীন সময়ে কৃষি ও সহযোগী ক্ষেত্রের জন্য মন্ত্রকের পক্ষ থেকে যে সমস্ত পদক্ষেপ গ্রহণ করা হয়েছে, সে ব্যাপারেও রাজ্য মন্ত্রীদের অবহিত করা হয়। মাঠ থেকে ফসল তোলা এবং নতুন বীজ বপণ সংক্রান্ত বিষয়গুলিতে কেন্দ্রের তরফে যে ছাড় ঘোষণা করা হয়েছে, সে সম্পর্কেও রাজ্যগুলিকে জানানো হয়।
রাজ্যগুলির পক্ষ থেকেও কৃষক কল্যাণে যে সমস্ত পদক্ষেপ গ্রহণ করা হয়েছে, তা বিস্তারিতভাবে কেন্দ্রকে জানানো হয়। শ্রী তোমর আরও জানান, আসন্ন খরিফ মরশুমের প্রস্তুতি পর্যালোচনায় জাতীয় খরিফ সম্মেলন আগামী ১৬ই এপ্রিল ভিডিও কনফারেন্সের মাধ্যমে আয়জিত হবে। সামাজিক দূরত্ব ও স্বাস্থ্যবিধি কঠোরভাবে অনুকরণ করে যাবতীয় কৃষিকাজ নির্বাহ করতে হবে বলে শ্রী তোমর পুনরায় উল্লেখ করেন।
(CG/BD/SB
বৈদ্যুতিন ও তথ্যপ্রযুক্তি মন্ত্রক
মহামারীর মোকাবিলায় বিশ্বজুড়ে ডিজিটাল মাধ্যম ব্যবহারের আহ্বান জি-২০ গোষ্ঠীভুক্ত দেশের তথ্যপ্রযুক্তি মন্ত্রীদের শীর্ষ সম্মেলনে
নতুন দিল্লি, ৩০ এপ্রিল, ২০২০
কোভিড – ১৯ মহামারীর ফলে উদ্ভুত পরিস্থিতি নিয়ে আলোচনা করতে জি-২০ ডিজিটাল ইকোনমি টাস্কফোর্সের মন্ত্রীরা, যোগাযোগ পরিকাঠামোর উন্নয়নে বিশ্বজুড়ে সমন্বিত উদ্যোগের আহ্বান জানান। এই অভূতপূর্ব বৈঠকে ব্যক্তিগত নয় এমন তথ্য সুরক্ষিতভাবে আদান – প্রদান করা, স্বাস্থ্য ক্ষেত্রে ডিজিটাল পদ্ধতির প্রয়োগ, সাইবার নিরাপত্তা এবং ব্যবসা – বাণিজ্যকে আরো শক্তিশালী করার বিষয় নিয়ে আলোচনা হয়। ভিডিও কনফারেন্সের মাধ্যমে এই বৈঠকে, ভারতের প্রতিনিধিত্ব করেন কেন্দ্রীয় আইন ও বিচার, যোগাযোগ, বৈদ্যুতিন ও তথ্যপ্রযুক্তি মন্ত্রী, শ্রী রবিশঙ্কর প্রসাদ। বৈঠকে, জি-২০ গোষ্ঠীভুক্ত দেশগুলির তথ্যপ্রযুক্তিমন্ত্রীরা অংশগ্রহণ করেন। এরা ছাড়াও বেশকিছু আমন্ত্রিত দেশ ও আন্তর্জাতিক সংগঠনের প্রতিনিধিরা বৈঠকে যোগ দেন।
বৈঠকে, জি-২০ গোষ্ঠীভুক্তি দেশগুলির তথ্যপ্রযুক্তি মন্ত্রীরা, এই মহামারীকে আটকাতে এবং জনগণের সুরক্ষার জন্য ডিজিটাল মাধ্যম ব্যবহারের ব্যাপারে সহমত পোষণ করেন। শ্রী প্রসাদ, জোর দিয়ে বলেন, এই সঙ্কট থেকে বেরিয়ে আসার পরেও জি-২০ গোষ্ঠীভুক্ত দেশগুলিকে অনেক কাজ করতে হবে। আমাদের ক্ষমতা বিধান করে সমন্বিত ও স্থিতিশীল অর্থনীতি গড়ে তুলতে হবে, যা বর্তমান মহামারীর ফলে উদ্ভুত সমস্যাগুলির সমাধান করতে পারবে। প্রধানমন্ত্রী শ্রী নরেন্দ্র মোদীর নেতৃত্বে ভারত সরকার, এই মহামারীর মোকাবিলায় কী কী ব্যবস্থা নিয়েছে, বৈঠকে তিনি সেবিষয়ে বিস্তারিত জানান। তিনি বলেন, সারা পৃথিবী এই পদক্ষেপগুলি অনুসরণ করতে পারে। কোভিড – ১৯ এর মোকাবিলার সঙ্গে অর্থনীতির পুনরুজ্জীবনে প্রসঙ্গটিও তিনি উল্লেখ করেন।
শ্রী প্রসাদ বলেন, ডিজিটালাইজেশনের পরবর্তী প্রয়োগ হবে একটি নিরাপদ সাইবার বিশ্ব গড়ে তোলা, যেখানে জীবনের বিভিন্ন ক্ষেত্র উপকৃত হবে। জি-২০ গোষ্ঠীভুক্ত দেশগুলির মন্ত্রীদের তিনি বিশ্বজুড়ে এই মহামারীর মোকাবিলায় একটি ডিজিটাল অ্যাকশন প্ল্যান তৈরি করার অনুরোধ জানান। বর্তমান পরিস্থিতিতে ভারতীয় আইটি সংস্থাগুলির ভূমিকার প্রসঙ্গ উল্লেখ করে শ্রী প্রসাদ বলেন, বিশ্বজুড়ে সরবরাহ শৃঙ্খল বজায় রাখার ক্ষেত্রে ভারত, একটি আকর্ষণীয় গন্তব্য হতে পারে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৪ কোটি ৪০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৪১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৬ মার্চ, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১শে জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য / কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য / কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য / কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য / কেন্দ্রশাসিত অঞ্চলগুলিকে এখনও পর্যন্ত ১৮৪ কোটি ৪০ লক্ষ ২৬ হাজার ৫৫৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য / কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ৪১ লক্ষ ৫৮ হাজার ৩৬৬টি টিকার ডোজ হাতে রয়েছে।
CG/BD/DM/
(Visitor Counter : 97
অর্থমন্ত্রক
জাতীয় রাজধানী অঞ্চল, হরিয়ানা ও পশ্চিমবঙ্গে আয়কর দপ্তরের তল্লাশি অভিযানে বিপুল টাকার আমদানি সংক্রান্ত অবৈধ চালানের হদিশ
নতুন দিল্লি, ১৬ অক্টোবর, ২০২১
আয়কর দপ্তর গত ১০ তারিখ জাতীয় রাজধানী অঞ্চল, হরিয়ানা ও পশ্চিমবঙ্গে ছড়িয়ে থাকা একটি ব্যবসায়িক গোষ্ঠীর বিরুদ্ধে তল্লাশি অভিযান চালায়। এই ব্যবসায়িক গোষ্ঠীটি ল্যাপটপ, মোবাইল ফোন ও আনুষঙ্গিক যন্ত্রাংশ আমদানি ও ব্যবসার সঙ্গে যুক্ত। তল্লাশি অভিযানের সময় আয়কর দপ্তর একাধিক অবৈধ নথিপত্র, ডায়রি ও ডিজিটাল প্রমাণ পেয়েছে। বাজেয়াপ্ত হওয়া এই সমস্ত নথিপত্র থেকে জানা গেছে, সংস্থাটি অবৈধ চালান জারি এবং আমদানিকৃত সামগ্রীর ভুয়ো হিসেব দেওয়ার সঙ্গে যুক্ত ছিল। এছাড়াও সংস্থাটির বিরুদ্ধে অবৈধ লেনদেন, সম্পত্তি সংগ্রহে বেহিসেবি লগ্নি, ভুয়ো ঋণ গ্রহণ প্রভৃতির সঙ্গে যুক্ত থাকার প্রমাণ মিলেছে। এই ব্যবসায়ী গোষ্ঠীটি ভুয়ো সংস্থার নামে অবৈধ চালান অথবা আমদানিকৃত সামগ্রীর প্রকৃত হিসেব গোপন করে অবৈধ চালান জারি করতো। সীমাশুল্ক ফাঁকি দেওয়ার জন্যই এই ধরণের চালান তৈরী করা হত বলে জানা গেছে। সারা দেশে হিসেব বহির্ভূত নগদ লেনদেনের মাধ্যমে আমদানিকৃত সামগ্রী বন্টন করা হত। কলকাতা বন্দরে একটি কন্টেইনারে তল্লাশির সময় অবৈধ কারবারের হদিশ মেলে। কন্টেইনারে তল্লাশির সময় এইচডিএমআই কেবল আমদানি খাতে ৩ লক্ষ ৮০ হাজার টাকা খরচ হয়েছে বলে বিলে দেখানো হয়। অবশ্য, বিষয়টি খতিয়ে দেখে আয়কর দপ্তর জানতে পারে যে, প্রকৃত মূল্য এর অনেক বেশি। এমনকি, ভুয়ো ওই বিল দেখিয়ে ল্যাপটপ, মোবাইল ফোন গোপনে আমদানি করা হয়, যার প্রকৃত মূল্য ৬৪ কোটি টাকার বেশি।
আয়কর দপ্তরের তল্লাশি অভিযানের সময় জানা গেছে, অবৈধ চালানের মাধ্যমে বিদেশি সংস্থাগুলিকে হাওলা মারফৎ মাশুল মেটানো হয়েছে। এই ব্যবসায়ী গোষ্ঠীর যাবতীয় লেনদেন হাওলা মারফৎ হত বলে প্রাথমিক প্রমাণ মিলেছে। তল্লাশির সময় নগদ ২ কোটি ৭৫ লক্ষ টাকা বাজেয়াপ্ত হয়েছে। সমগ্র ঘটনার তদন্ত চলছে।
CG/BD/AS/
(Visitor Counter : 111
মানবসম্পদবিকাশমন্ত্রক
৭২ ঘন্টারও কম সময়ে ২ লক্ষের'ও বেশি ছাত্রছাত্রী ন্যাশনাল টেস্ট প্র্যাকটিস অ্যাপ ডাউনলোড করেছেন- শ্রী রমেশ পোখরিয়াল ‘নিশাঙ্ক’
নয়াদিল্লী, ২২ মে, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ জানিয়েছেন জেইই  এবং এনইইটি ছাত্রছাত্রীদের প্রস্তুতির জন্য ন্যাশনাল টেস্টিং এজেন্সি ‘ন্যাশনাল টেস্ট অভ্যাস অ্যাপ’-এর সূচনা করেছে। ৭২ ঘন্টারও কম সময়ে ২ লক্ষেরও বেশি ছাত্রছাত্রী এই অ্যাপ ডাউনলোড করেছেন বলে জানিয়েছেন তিনি। শ্রী ‘নিশাঙ্ক’ আরও জানান, ৮০ হাজারেরও বেশি ছাত্রছাত্রী জেইই  এবং এনইইটি-এর জন্য মক টেস্ট দিয়েছেন। তিনি বলেন, সকাল ১০টা থেকে দুপুর ১২টার মধ্যে ছাত্রছাত্রীরা সবথেকে বেশি মক টেস্ট দিয়েছেন।
অ্যাপ সম্পর্কে বিস্তারিত জানাতে গিয়ে কেন্দ্রীয় মন্ত্রী বলেন, প্রত্যেক বছর বহু সংখ্যক ছাত্রছাত্রী জেইই , এনইইটি এবং অন্যান্য প্রতিযোগিতামূলক পরীক্ষার জন্য প্রস্তুতি নিয়ে থাকেন। এদের মধ্যে অনেকেই প্রাইভেট কোচিং সংস্থায় পড়াশোনা করেন না। তাই তাদের প্রয়োজনীয়তার কথা মাথায় রেখে ন্যাশনাল টেস্টিং এজেন্সি  এই অ্যাপের সূচনা করেছে, যাতে তারা পরীক্ষার প্রস্তুতি নিতে পারেন।
অ্যাপ সম্পর্কে আরও বিস্তারিত ব্যাখ্যা দিতে গিয়ে তিনি বলেন, ছাত্রছাত্রীরা যেকোন সময় প্রশ্নপত্র ডাউনলোড করতে পারবেন। প্রশ্নপত্রের উত্তর দেওয়ার জন্য তিন ঘন্টা সময়ও পাবেন। এই টেস্ট দেওয়ার জন্য ছাত্রছাত্রীদের ইন্টারনেটের সুবিধা না থাকলেও চলবে।
কেন্দ্রীয় মন্ত্রী আরও জানান, এই অ্যাপের সূচনার মধ্যে দিয়ে গুরুত্বপূর্ণ পরীক্ষার প্রস্তুতিতে এক অভিন্ন পদক্ষেপ গ্রহণ করা হয়েছে । স্বাস্থ্য ক্ষেত্রের এই অভূতপূর্ব জরুরি অবস্থায় অ্যাপটি ছাত্রছাত্রীদের পরীক্ষার প্রস্তুতিতে সাহায্য করবে। তিনি বলেন এই অ্যাপের মাধ্যমে আমাদের লক্ষ্য হল, বিশ্বের বৃহত্তম ভার্চুয়াল পরীক্ষা ব্যবস্থা তৈরি করা, যা তাৎক্ষণিক, বাস্তব এবং নিরপেক্ষ ফলাফল সরবরাহ করবে।
শ্রী পোখরিয়াল জানান, অ্যাপটি অ্যান্ড্রয়েড প্ল্যাটফর্মে রয়েছে এবং শীঘ্রই আইওএস প্ল্যাটফর্মেও পাওয়া যাবে। শিক্ষার্থীরা এই অ্যাপটি গুগল স্টোর থেকে বিনামূল্যে ডাউনলোড করতে পারবেন। এই অ্যাপটিতে পরীক্ষা দেওয়ার পরে শিক্ষার্থীরা তাদের প্রস্তুতি তাৎক্ষণিকভাবে মূল্যায়ণ করতে পারবেন এবং সমস্ত প্রশ্নের উত্তরের বিস্তারিত ব্যাখ্যাও পাবেন। শ্রী পোখরিয়াল পরীক্ষার জন্য সকল ছাত্রছাত্রীদের শুভেচ্ছা জানিয়েছেন।
(CG/SS/NS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯২ কোটির মাইলফলক ছাড়িয়েছে
দেশে গত ২৪ ঘণ্টায় ৫৯ লক্ষ ৪৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৯৪ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৮৩৩
দেশে সুস্পষ্টভাবে করোনায় আক্রান্তের সংখ্যা ২ লক্ষ ৪৬ হাজার ৬৮৭, যা মোট আক্রান্তের ০.৭৩ শতাংশ
সাপ্তাহিক-ভিত্তিতে আক্রান্তের হার ১.৬৮ শতাংশ, যা গত ১০৩ দিন ৩ শতাংশের নীচে
নয়াদিল্লি, ০৬ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৯ লক্ষ ৪৮ হাজার ৩৬০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৯২ কোটি ১৭ লক্ষ ৬৫ হাজার ৪০৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৪,২৮৭
৮৯,৫৮,৫৫৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫৬,৩৪১
১,৫১,৭৫,৩২৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৭,২৮,৮২,৬৩৩
৯,২৫,৬৬,১০৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,২৬,২৫,০৯০
৭,৯৯,৪৪,০৭৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৩০,০৮,১২৮
৫,৭৮,৭৪,৮৫৫
|
|
মোট
|
|
|
|
৯২,১৭,৬৫,৪০৫
দেশে গত ২৪ ঘণ্টায় সুস্থ হয়েছেন ২৪ হাজার ৭৭০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩১ লক্ষ ৭৫ হাজার ৬৫৬।
জাতীয় স্তরে সুস্থতার হার বর্তমানে ৯৭.৯৪ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১০১ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৮ হাজার ৮৩৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৪৬ হাজার ৬৮৭, যা গত ২০৩ দিনে সর্বনিম্ন এবং মোট আক্রান্তের ০.৭৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৪ লক্ষ ৯ হাজার ৮২৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৭ কোটি ৬৮ লক্ষ ৩ হাজার ৮৬৭টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৬.৮ শতাংশ, যা গত ১০৩ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৩৪ শতাংশ। দৈনিক-ভিত্তিতে আক্রান্তের হার গত ৩৭ দিন ৩ শতাংশের নীচে রয়েছে এবং গত ১২০ দিন ৫ শতাংশের নীচে।
CG/BD/SB
(Visitor Counter : 113
সারওরসায়নমন্ত্রক
ফসফেট সার উৎপাদনে ভারত আত্মনির্ভর হয়ে উঠবে
নতুন দিল্লি, ২৮ জুন, ২০২১
ভারতে ফসফেট সারের প্রাপ্যতা আরও উন্নত করতে এবং আমদানির ওপর নির্ভরতা কমাতে সারের ক্ষেত্রেও আত্মনির্ভর ভারত গড়ে তোলা জরুরি বলে কেন্দ্রীয় সার ও রসায়ন প্রতিমন্ত্রী শ্রী মন্সুখ মানডেভিয়া মন্তব্য করেছেন। তিনি আজ সার বিভাগের আধিকারিক এবং সার শিল্পের সঙ্গে যুক্ত অন্যান্য অংশীদারদের সঙ্গে এক বৈঠকে মিলিত হন। কেন্দ্রীয় সার ও রসায়ন প্রতিমন্ত্রী জানান, ফসফেট সার উৎপাদনের ক্ষেত্রে ভারতকে আত্মনির্ভর ভাবে গড়ে তোলার জন্য একটি পরিকল্পনা গ্রহণ করা হয়েছে।
CG/ SB
(Visitor Counter : 185
কৃষিমন্ত্রক
খাদ্য ও পুষ্টি নিরাপত্তার লক্ষ্যে কৃষিতে আরও বৈচিত্র্য আনতে ব্রিকস্ দেশগুলির মধ্যে অংশীদারিত্ব
নয়াদিল্লি, ১৪ অগাস্ট, ২০২১
ব্রিকস্ দেশগুলির মধ্যে খাদ্য ও পুষ্টি নিরাপত্তার লক্ষ্যে কৃষিতে আরও বৈচিত্র্য আনতে গোষ্ঠীভুক্ত দেশগুলির পক্ষ থেকে গুরুত্ব দেওয়া হয়েছে। এই প্রেক্ষিতে ব্রাজিল, রাশিয়া, চীন ও দক্ষিণ আফ্রিকার কৃষি মন্ত্রীরা কৃষিতে বৈচিত্র্যের পাশাপাশি খাদ্য ও পুষ্টি নিরাপত্তার ওপর সহযোগিতাকে আরও শক্তিশালী করার লক্ষ্যে গুরুত্ব দিয়েছেন।
দীর্ঘস্থায়ী-ভিত্তিতে উন্নয়নের লক্ষ্যে রাষ্ট্রসংঘের ২০৩০ এজেন্ডার রূপায়ণে উল্লেখ করা হয়েছে যে, ক্ষুধা ও দারিদ্র্য দূরীকরণে রাষ্ট্রসংঘের উদ্দেশ্যগুলি পূরণে দীর্ঘমেয়াদী-ভিত্তিতে ব্রিকস্ দেশগুলি অগ্রণী ভূমিকা নিতে পারে এবং এই ক্ষেত্রে তারা ভালো জায়গায় রয়েছে। রাষ্ট্রসংঘের ঐ এজেন্ডায় আরও বলা হয়েছে, ব্রিকস্ দেশগুলিতে কৃষি গবেষণায় মজবুত ভিত্তি এবং জ্ঞান আদান-প্রদানের প্রয়োজনীতার নিরিখে কৃষিতে বৈচিত্র্য নিয়ে আসার পাশাপাশি, প্রাকৃতিক সম্পদের দীর্ঘস্থায়ী ভিত্তিতে সদ্ব্যবহারের প্রয়োজনীয়তা রয়েছে।
উল্লেখ করা যেতে পারে, কৃষি গবেষণা, গবেষণাধর্মী কাজকর্মের পরিধি বিস্তার, প্রযুক্তি হস্তান্তর, প্রশিক্ষণ এবং দক্ষতা বৃদ্ধির মতো ক্ষেত্রে সহযোগিতা গড়ে তুলতে ভারতের উদ্যোগে বাকি ব্রিকস্ দেশগুলিকে নিয়ে কৃষি গবেষণা প্ল্যাটফর্ম গড়ে তোলা হয়েছে। এ ধরনের প্ল্যাটফর্ম গড়ে তোলার উদ্দেশ্য হ’ল কৃষি প্রযুক্তির ব্যবহার ও প্রয়োগ বাড়াতে গবেষণামূলক সহযোগিতাকে আরও উৎসাহিত করা। ব্রিকস্ দেশগুলির কৃষি মন্ত্রীদের এই বৈঠকে একাদশ ব্রিকস্ বৈঠকের যৌথ ঘোষণাপত্র, গোষ্ঠীভুক্ত দেশগুলির মধ্যে কৃষি-সহযোগিতার লক্ষ্যে ২০২১-২০২৪ পর্যন্ত কর্মপরিকল্পনা এবং ব্রিকস্ কৃষি গবেষণা প্ল্যাটফর্মের কাজকর্ম নিয়ে বিস্তারিত আলোচনা হয়েছে। ব্রিকস্ কর্মী গোষ্ঠীর বৈঠকে ২০২১-২০২৪ পর্যন্ত কর্মপরিকল্পনাটি ঐকমত্যের ভিত্তিতে গ্রহণ করার ওপর জোর দেওয়া হবে বলে কৃষি মন্ত্রীদের বৈঠকে স্থির হয়েছে।
ব্রিকস্ কর্মী গোষ্ঠীর বৈঠকে ভারতের পক্ষ থেকে প্রতিনিধিত্ব করেন কৃষি ও কৃষক কল্যাণ মন্ত্রী সঞ্জয় আগরওয়াল অতিরিক্ত সচিব শ্রী অভিলক্ষ্য লিখি, যগ্মসচিব শ্রী অলকানন্দ দয়াল প্রমুখ। নতুন দিল্লির সুষমা স্বরাজ ভবনে গত ১২-১৩ অগাস্ট যৌথ কর্মী গোষ্ঠীর বৈঠক ভার্চ্যুয়াল পদ্ধতিতে আয়োজিত হয়।
CG/BD/SB
(Visitor Counter : 169
কেন্দ্রীয়মন্ত্রিসভা
ফিন টেক বা আর্থিক প্রযুক্তি ক্ষেত্রে যৌথ কর্মীগোষ্ঠী গঠনের জন্য ভারত ও সিঙ্গাপুরের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
Cabinet approves Memorandum of Understanding between India and Singapore on setting up of a joint working group on Fin Tech 2
PIB Kolkata
প্রেস ইনফরমেশন ব্যুরো ভারত সরকার LANGUAGE : BENGALI  CABINET Cabinet approves Memorandum of Understanding between India and Singapore on setting up of a joint working group on Fin Tech ফিন টেক বা আর্থিক প্রযুক্তি ক্ষেত্রে যৌথ কর্মীগোষ্ঠী গঠনের জন্য ভারত ও সিঙ্গাপুরের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন নয়াদিল্লি, ২৪ অক্টোবর, ২০১৮ ভারত ও সিঙ্গাপুরের মধ্যে ফিন টেক বা আর্থিক প্রযুক্তি একটি যৌথ কর্মীগোষ্ঠী গঠনের জন্য গত জুন মাসে যে সমঝোতাপত্র বা মউ স্বাক্ষরিত হয়েছিল, সেটিতে কেন্দ্রীয় মন্ত্রিসভার কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই সিদ্ধান্ত হয়। উভয় দেশের মধ্যে ফিন টেক বা আর্থিক প্রযুক্তি ক্ষেত্রে সহযোগিতার জন্য যৌথ কর্মীগোষ্ঠী গঠন করা হয়েছে। সিঙ্গাপুরের সঙ্গে ভারতের সহযোগিতার ফলে উভয় দেশই অ্যাপ্লিকেশন প্রোগ্রা
24 Oct at 3:10 PM
PIB Kolkata <pibkolkatabengali@yahoo.com>
To:sriyanka[at]nic[dot]in,PIB Kolkata,Santanu Sinha
24 Oct at 3:11 PM
(প্রেস ইনফরমেশন ব্যুরো
ভারত সরকার
LANGUAGE : BENGALI 
CABINET
Cabinet approves Memorandum of Understanding between India and Singapore on setting up of a joint working group on Fin Tech
ফিন টেক বা আর্থিক প্রযুক্তি ক্ষেত্রে যৌথ কর্মীগোষ্ঠী গঠনের জন্য ভারত ও সিঙ্গাপুরের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর, ২০১৮
ভারত ও সিঙ্গাপুরের মধ্যে ফিন টেক বা আর্থিক প্রযুক্তি একটি যৌথ কর্মীগোষ্ঠী গঠনের জন্য গত জুন মাসে যে সমঝোতাপত্র বা মউ স্বাক্ষরিত হয়েছিল, সেটিতে কেন্দ্রীয় মন্ত্রিসভার কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই সিদ্ধান্ত হয়।
উভয় দেশের মধ্যে ফিন টেক বা আর্থিক প্রযুক্তি ক্ষেত্রে সহযোগিতার জন্য যৌথ কর্মীগোষ্ঠী গঠন করা হয়েছে। সিঙ্গাপুরের সঙ্গে ভারতের সহযোগিতার ফলে উভয় দেশই অ্যাপ্লিকেশন প্রোগ্রামিং ইন্টারফেসেস বা এপিআই; রেগুলেটরি স্যান্ডবক্স; আর্থিক ও ডিজিটাল লেনদেন নিরাপত্তা; বৈদ্যুতিন লেনদেনের জন্য রুপে নেটওয়ার্কের এককীকরণ; ইউপিআই ফাস্ট পেমেন্ট লিঙ্ক এবং ই-কেওয়াইসি-র মতো বৈদ্যুতিন ব্যবস্থার ক্ষেত্রে উৎকর্ষ অর্জনে লাভবান হবে।
এছাড়াও, গঠিত যৌথ কর্মীগোষ্ঠী আর্থিক-প্রযুক্তি ক্ষেত্রে নিয়ন্ত্রণমূলক যোগসূত্র বাড়াতে সেরা পন্থাপদ্ধতিগুলি আদানপ্রদান করবে। আর্থিক প্রযুক্তির সঙ্গে যুক্ত বিভিন্ন নীতি ও নিয়ন্ত্রণমূলক ব্যবস্থা সম্পর্কিত অভিজ্ঞতার আদানপ্রদান বাড়াবে। ডেটা ব্যবহারের সঙ্গে যুক্ত আর্থিক প্রযুক্তি বিভিন্ন প্রতিষ্ঠান ও সংস্থার মান নির্ধারণে উৎসাহিত করবে।
একইভাবে, ভারত ও সিঙ্গাপুরের আর্থিক প্রযুক্তি সংক্রান্ত শিল্প সংস্থাগুলির মধ্যে সহযোগিতা বৃদ্ধি পাবে। আর্থিক প্রযুক্তি ক্ষেত্রের প্রতিষ্ঠানগুলির মধ্যেও সহযোগিতা বাড়বে। বাণিজ্যিক ক্ষেত্রগুলির জন্য আর্থিক প্রযুক্তি সংক্রান্ত সমাধান ব্যবস্থারও মানোন্নয়ন ঘটবে।
CG/BD/DM/…
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং এবং ফরাসি প্রতিরক্ষা মন্ত্রী ফ্লোরেন্স পার্লি নতুন দিল্লিতে তৃতীয় বার্ষিক প্রতিরক্ষা বার্তালাপে অংশ নিয়েছেন
নতুন দিল্লি, ১৭ ডিসেম্বর, ২০২১
ভারত ও ফ্রান্সের মধ্যে আজ নতুন দিল্লিতে তৃতীয় বার্ষিক প্রতিরক্ষা বার্তালাপের আয়োজন করা হয়। এই বার্তালাপে প্রতিরক্ষা মন্ত্রী শ্রী রাজনাথ সিং এবং ফরাসি প্রতিরক্ষা মন্ত্রী ফ্লোরেন্স পার্লি উপস্থিত ছিলেন। দ্বিপাক্ষিক, অঞ্চলিক, প্রতিরক্ষা এবং প্রতিরক্ষা শিল্প সহযোগিতার বিষয় নিয়ে দীর্ঘ আলোচনা হয় এই বার্ষিক সভায়।
উভয় মন্ত্রী দুই দেশের মধ্যে সামরিক ক্ষেত্রে সহযোগিতা বিষয় নিয়ে পর্যালোচনা করেছেন। তাঁরা প্রতিরক্ষা সহযোগিতা বৃদ্ধির ওপর জোর দিয়েছেন। সন্ত্রাস দমন অভিযানের ওপর বিশেষ জোর দিয়ে ফ্রান্সে দুই দেশের মধ্যে বার্ষিক সেনা মহড়া ‘শক্তি’ আয়োজিত হয়েছিল চলতি বছরের নভেম্বরে। সেই প্রসঙ্গের কথাও তুলে ধরেন তাঁরা। ভারত ও ফ্রান্সের মধ্যে ভবিষ্যতের সামরিক এবং প্রতিরক্ষা শিল্পে সহযোগিতার বিষয় নিয়েও আলোচনা হয়।
উভয় দেশের মন্ত্রী প্রতিরক্ষা ক্ষেত্রে কৌশলগত অংশীদারিত্ব, দ্বিপাক্ষিক, আঞ্চলিক ও বহুপাক্ষিক বিষয়ে সহযোগিতা বৃদ্ধি প্রসঙ্গে সহমত পোষণ করেছেন। বর্তমানে ভারত মহাসাগরীয় নৌ সিম্পোজিয়ামের সভাপতিত্বের দায়িত্বে হয়েছে ফ্রান্স। আগামী বছর পয়লা জানুায়ারি থেকে ইউরোপীয় ইউনিয়নের সভাপতিত্বও গ্রহণ করবে। তাই দুই দেশের মন্ত্রী ফরাসী রাষ্ট্রপতির পৌরোহিত্যে বেশ কয়েকটি বিষয়ে ঘনিষ্ঠভাবে কাজ চালিয়ে যাওয়ার ক্ষেত্রে সিদ্ধান্ত নিয়েছেন।
এর আগে, ফ্লোরেন্স পার্লি প্রধানমন্ত্রী শ্রী নরেন্দ্র মোদীর সঙ্গে সাক্ষাত করেছেন এবং জাতীয় যুদ্ধ স্মৃতিসৌধে শ্রদ্ধা জানান। এই সফরকালে ভারতীয় বিষিষ্ট ব্যক্তিদের সঙ্গে তাঁর সাক্ষাতের কর্মসূচি রয়েছে।
CG/SS/SKD/
(Visitor Counter : 146
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডক্টর জিতেন্দ্র সিং কোভিড-১৯ সংক্রমণ প্রতিরোধে ডিওপিটি-র পদক্ষেপ নিয়ে পর্যালোচনা করেছেন
নতুন দিল্লি, ০৭ এপ্রিল, ২০২১
কেন্দ্রীয় কর্মী, জন- অভিযোগ এবং পেনশন বিষয়ক মন্ত্রী ডক্টর জিতেন্দ্র সিং আজ কোভিড-১৯ সংক্রমণ প্রতিরোধে কর্মী ও প্রশিক্ষণ বিভাগ, ডিওপিটি-র পদক্ষেপ নিয়ে পর্যালোচনা করেছেন। এই বৈঠকে বিভিন্ন বিভাগের আধিকারিকরা উপস্থিত ছিলেন। আজকের বৈঠকে যেসব কেন্দ্রীয় সরকারি কর্মচারীর বয়স ৪৫ বছরের ওপর, তাঁদের অবিলম্বে ভ্যাকসিন নেওয়ার জন্য পরামর্শ দেওয়া হয়। এছাড়াও সরকারি কর্মীদের মাস্ক ও স্যানিটাইজার ব্যবহার করতে পরামর্শ দেওয়া হয়। বৈঠক শেষে ডক্টর জিতেন্দ্র সিং জানান, প্রতিটি রাজ্য এবং কেন্দ্রশাসিত অঞ্চল গুলিকে কঠোরভাবে কোভিড সংক্রান্ত বিধিনিষেধ মেনে চলার জন্য নির্দেশ দেওয়া হয়েছে।
CG/ SB
(Visitor Counter : 151
স্বরাষ্ট্র মন্ত্রক
২০২১এর স্বাধীনতা দিবস উপলক্ষ্যে কারাগারের কর্মীদের সংশোধনাগার পরিষেবা পদক
নয়াদিল্লী, ১৪ আগস্ট, ২০২১
রাষ্ট্রপতি ২০২১এর স্বাধীনতা দিবস উপলক্ষ্যে নজরকাড়া কাজের স্বীকৃতি হিসেবে কিছু কারাকর্মীকে সংশোধনাগার পরিষেবা পদক দেওয়ার সিদ্ধান্ত নিয়েছেন । এঁদের নামের তালিকা দেখার জন্য নীচের লিঙ্কে ক্লিক করুন :
https://static.pib.gov.in/WriteReadData/specificdocs/documents/2021/aug/doc202181451.pdf
CG/CB/NS
(Visitor Counter : 145
প্রধানমন্ত্রীরদপ্তর
অস্ট্রেলিয়ার প্রধানমন্ত্রী মিঃ স্কট মরিশনের সঙ্গে প্রধানমন্ত্রী শ্রী নরেন্দ্র মোদী টেলিফোনে কথা বলেছেন
নয়াদিল্লী, ৭ মে, ২০২১
প্রধানমন্ত্রী শ্রী নরেন্দ্র মোদী আজ অস্ট্রেলিয়ার প্রধানমন্ত্রী মিঃ স্কট মরিশনের সঙ্গে টেলিফোনে কথা বলেছেন।
কোভিড-১৯ এর দ্বিতীয় ঢেউয়ের বিরুদ্ধে ভারতের লড়াইয়ের জন্য অস্ট্রেলিয়া সরকার এবং সেদেশের জনসাধারণ যেভাবে দ্রুততার সঙ্গে সাহায্যের হাত বাড়িয়ে দিয়েছেন প্রধানমন্ত্রী তার জন্য প্রশংসা করেছেন।
উভয় নেতা বিশ্বজুড়ে কোভিড-১৯এর মোকাবিলা করার জন্য সকলে যাতে স্বল্প মূল্যে টিকা এবং ওষুধ পান সেটি নিশ্চিত করার বিষয়ে সহমত পোষণ করেন। এই প্রেক্ষিতে ভারত ও দক্ষিণ আফ্রিকা বিশ্ব বাণিজ্য সংস্থায় ট্রিপস-এর আওতায় সাময়িক ছাড়ের যে উদ্যোগ নিয়েছে, প্রধানমন্ত্রী তাতে অস্ট্রেলিয়ার সমর্থন চেয়েছেন।
ভারত ও অস্ট্রেলিয়ার মধ্যে চৌঠা জুন ভার্চুয়াল শীর্ষ সম্মেলনের পর দু-দেশের সর্বাঙ্গীন কৌশলগত অংশীদারিত্বের অগ্রগতি সম্পর্কে উভয় নেতা আলোচনা করেছেন এবং সহযোগিতাকে আরও দৃঢ় করতে ও জনসাধারণের মধ্যে যোগাযোগ গড়ে তুলবার বিভিন্ন পদ্ধতি নিয়ে তাঁরা আলোচনা করেছেন।
উভয় নেতা আঞ্চলিক বিভিন্ন বিষয় নিয়ে আলোচনার পাশাপাশি নিয়ম মেনে আন্তর্জাতিক ব্যবস্থা এবং একটি মুক্ত ও সমন্বিত ভারত প্রশান্ত মহাসাগরীয় অঞ্চলের জন্য একযোগে কাজ করার গুরুত্বের বিষয়ে তাঁদের অঙ্গীকার আবারও ব্যক্ত করেছেন।
SDG/CB/NS
(
কেন্দ্রীয়মন্ত্রিসভা
মালদ্বীপের বিচার-বিভাগীয় আধিকারিকদের ভারতে প্রশিক্ষণ ও দক্ষতা বৃদ্ধির জন্য সমঝোতাপত্র স্বাক্ষরে মন্ত্রিসভার অনুমোদন
নয়াদিল্লি, ০৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে মালদ্বীপের বিচার-বিভাগীয় আধিকারিকদের ভারতে প্রশিক্ষণ ও দক্ষতা বৃদ্ধির জন্য সমঝোতাপত্র বা মউ স্বাক্ষরে অনুমোদন পাওয়া গেছে।
এই মউ স্বাক্ষরের ফলে ভারত ও মালদ্বীপের মধ্যে বিচার-বিভাগীয় সহ অন্যান্য আইনি বিষয়ে সহযোগিতা বৃদ্ধি পাবে এবং বিচার-বিভাগের সঙ্গে যুক্ত আধিকারিকদের প্রশিক্ষণ ও দক্ষতা বৃদ্ধির ক্ষেত্রে জ্ঞান ও প্রযুক্তির আদান-প্রদান বাড়বে।
CG/BD/SB
(Visitor Counter : 75
প্রধানমন্ত্রীরদপ্তর
লাদাখের কাঠ খোদাই শিল্প জিআই ট্যাগ পাওয়ায় প্রশংসা প্রধানমন্ত্রীর
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী লাদাখের কাঠ খোদাই শিল্প জিআই ট্যাগ পাওয়ায় প্রশংসা করেছেন।
প্রধানমন্ত্রী লাদাখের সাংসদ শ্রী জামইয়াং শেরি নামগিয়াল-এর এক ট্যুইটের জবাবে তাঁর প্রতিক্রিয়া জানিয়ে বলেন;
“এই সাফল্য লাদাখের সাংস্কৃতিক ঐতিহ্যকে আরও জনপ্রিয় করে তুলবে এবং শিল্পীরা এর থেকে উপকৃত হবেন।”
PG/PM/NS
(
স্বাস্থ্যওপরিবারকল্যাণমন্ত্রক
দৈনিক সংক্রমণের ৮০ শতাংশই মহারাষ্ট্র, পাঞ্জাব, ছত্তিশগড়, কর্ণাটক, গুজরাট এবং মধ্যপ্রদেশে ঘটছে
নতুন দিল্লি, ২৫ মার্চ, ২০২১
মহারাষ্ট্র, পাঞ্জাব, ছত্তিশগড়, কর্ণাটক, গুজরাট এবং মধ্যপ্রদেশ – এটি ৬-টি রাজ্যে দৈনিক কোভিড সংক্রমণের সংখ্যা ক্রমশই বৃদ্ধি পাচ্ছে বলে খবর পাওয়া গেছে । এই ৬-টি রাজ্যে নতুন করে সংক্রমণের হার ৭৯.৫৭ শতাংশ ।
গত ২৪ ঘন্টায় দেশে ৬২,২৫৪ জন আক্রান্ত হয়েছেন।
এর মধ্যে মহারাষ্ট্রেই ৩৬,৯০২ জন নতুন করে আক্রান্ত হয়েছেন । এরপরেই রয়েছে পাঞ্জাব, সেখানে ৩,১২২ জন আক্রান্ত হয়েছেন । ছত্তিশগড়ে একদিনে ২,৬৬৫ জন করোনায় আক্রান্ত হয়েছেন ।
১০-টি রাজ্যে দৈনিক সংক্রমণ হারের রেখাচিত্র ক্রমশই ঊর্ধ্বমুখী ।
দেশে আজ পর্যন্ত চিকিৎসাধীন রোগীর সংখ্যা ৪ লক্ষ ৫২ হাজার ৬শো ৪৭-এ পৌঁছেছে । বর্তমানে সক্রিয় রোগীর হার ৩.৮ শতাংশ ।
মহারাষ্ট্র, কেরালা এবং পাঞ্জাবে সংক্রমণের হার ৭৩ শতাংশ ।
অন্যদিকে দেশে আজ পর্যন্ত মোট ৫ কোটি ৮০ লক্ষেরও বেশি মানুষের টিকা দেওয়া হয়েছে ।
আজ সকাল সাতটা পর্যন্ত ৯ লক্ষ ৪৫ হাজার ১শো ৬৮-টি টিকাদান পর্বের মাধ্যমে ৫ কোটি ৮১ লক্ষ ৯ হাজার ৭শো ৭৩ জনকে টিকার ডোজ দেওয়া হয়েছে। এর মধ্যে ৮০ লক্ষ ৯৬ হাজার ৬শো ৮৭ জন স্বাস্থ্যকর্মীকে টিকার প্রথম ডোজ, ৫১ লক্ষ ৪৪ হাজার ১১ জন স্বাস্থ্যকর্মীকে দ্বিতীয় ডোজ, ৮৭ লক্ষ ৫২ হাজার ৫শো ৬৬ জন প্রথম সারির কর্মীকে প্রথম ডোজ এবং ৩৫ লক্ষ ৪৯ হাজার ১শো ৪৪ জন প্রথম সারির কর্মীকে দ্বিতীয় ডোজ দেওয়া হয়েছে । পাশাপাশি ৪৫ বছরের ঊর্ধ্বে যাদের আগে থেকেই অন্যান্য রোগের উপসর্গ রয়েছে এমন ৬১ লক্ষ ৭২ হাজার ৩২ জন সুবিধাভোগীকে টিকার প্রথম ডোজ এবং ৬০ বছরের বেশী বয়সী ২ কোটি ৬৪ লক্ষ ৫ হাজার ৩শো ৩৩ জন সুবিধাভোগীকে টিকা দেওয়া হয়েছে ।
বিশ্বে টিকাদান কর্মসূচীর মধ্যে ভারত এখন দ্বিতীয় স্থানে রয়েছে ।
৮-টি রাজ্যে টিকা দানের হার প্রায় ৬০ শতাংশ । মহারাষ্ট্র, রাজস্থান, উত্তরপ্রদেশ এবং গুজরাটে ৫০ লক্ষ মানুষকে টিকা দেওয়া হয়েছে ।
টিকাকরণ অভিযানের ৭০-তম দিনে অর্থাৎ আজ ২৬ লক্ষ ৫ হাজার ৩শো ৩৩ জনকে টিকার ডোজ দেওয়া হয়েছে । এর মধ্যে ২৪ লক্ষ ২৫ হাজার ১শো ৪৬ জন সুবিধাভোগীকে টিকার প্রথম ডোজ দেওয়া হয়েছে । পাশাপাশি ১ লক্ষ ৮০ হাজার ১শো ৮৭ জন স্বাস্থ্য ও প্রথমসারির কর্মীদের টিকার দ্বিতীয় ডোজ দেওয়া হয়েছে ।
দৈনিক টিকাদানের সংখ্যা বৃদ্ধি পাচ্ছে ।
ভারতে আজ পর্যন্ত করোনা থেকে আরোগ্যলাভ করেছেন ১ কোটি ১২ লক্ষ ৯৫ হাজার ২৩ জন । দেশে সুস্থতার হার ৯৪.৮৪ শতাংশ ।
গত ২৪ ঘন্টায় সুস্থ হয়ে উঠেছে ৩০ হাজার ৩শো ৮৬ জন ।
মহারাষ্ট্রে একদিনে আরোগ্যলাভ করেছেন ১৭ হাজার ১৯ জন ।
গত ২৪ ঘন্টায় দেশে ২৯১ জনের মৃত্যু হয়েছে ।
পাঁচটি রাজ্যে মৃত্যুর হার ৭৫.৬ শতাংশ । মহারাষ্ট্র একদিনে ১১২ এবং পাঞ্জাবে ৫৯ জনের মৃত্যু হয়েছে ।
১৪-টি রাজ্য এবং কেন্দ্রশাসিত অঞ্চল থেকে গত ২৪ ঘন্টায় কোন মৃত্যুর খবর পাওয়া যায় নি । এই রাজ্য/কেন্দ্রশাসিত অঞ্চলগুলি হল – অসম, ওড়িশা, পুদুচেরী, লাদাখ, দমন ও দিউ, দাদরা ও নগরহাভেলি, লাক্ষাদ্বীপ, মনিপুর, ত্রিপুরা, সিকিম, মেঘালয়, মিজোরাম, আন্দামান ও নিকোবর দ্বীপপুঞ্জ, নাগাল্যান্ড এবং অরুণাচল প্রদেশ ।